Chelbacheb

As Illas Chelbacheb (tamén coñecidas como Illas Roca) son un pequeno arquipélago de 200 a 300 illas de pedra calcaria, cunha superficie total de  e unha altura máxima de 207 m. en Palau, entre as illas de Koror e Peleliu. As illas están formadas dun arrecife de coral parcialmente emerxido e están deshabitadas, pero son famosas polas súas praias e bosques tropicais e pola peculiar forma na maioría das illas. As illas foron declaradas Patrimonio da Humanidade da UNESCO en 2012.

 Xeografía 
As illas Chelbacheb están pouco poboadas e son famosas polas súas praias, as lagoas azuis e as peculiares formas de paraugas de moitas das propias illas. Moitas das illas presentan unha forma parecida a un cogomelo cunha base máis estreita na muesca intermareal. A sangría procede da erosión e da densa comunidade de esponxas, bivalvos, quitóns, lapas, ourizos e outros que pastan principalmente con algas.

O arquipélago divídese en sete grupos distribuídos de norte a sur.

 Illas Ulubsechel (6 km²): situado ao noroeste e xusto ao sur da illa de Koror. Está conformado por 20 illas; 
 Illas Urukthapel ou Ngeruktabel (25 km²): ao suroeste de Ulubsechel e conformado por 80 illas, do cal sobresae a illa de Ngerukthable; 
 Illas Ulong (0,08 km²): quince illas situadas ao oeste de Urukthapel; 
 Illas Mecherchar (19 km²): 70 illas situadas ao sur de Ngeruktabel, do cal sobresae a illa de Eil Malk. Nesta illa está situado o chamado Lago das Medusas. 
 Illas Ngerukeuid ou Seventy Islands (0,2 km²): 40 illas situadas ao oeste de Mecherchar; 
 Illas Ngemelis (0,9 km²): 20 illas situadas ao sur de Ngerkeuid, sobresae a illa de Dmasech; 
 Illas Ngeroi (1,2 km²): no extremo meridional do arquipélago, a só 5 km ao norte do estado de Peleliu. Consiste en cinco illas. 

Notas

 Véxase tamén 

 Ligazóns externas 
Island Directory 
Map of Mecherchar (Eil Malk) 

Categoría:Illas de Palau
Categoría:Illas do Pacífico
Categoría:Patrimonio da Humanidade en Palau